ການແຂ່ງຂັນ ແຕ້ມກາຕູນ ພະ​ສາ​ສະ​ດາ Mohammad ສີ້ນສຸດລົງ ໂດຍປາດສະຈາກ ຄວາມຮຸນແຮງ
ບັນດາ​ຜູ້​ຈັດ​ ການແຂ່ງຂັນແຕ້ມຮູບ ພະສາສະດາ Mohammad ເປັນພວກ​ຂີ່​ລົດ​ຈັກ ທີ່ຕຳຫລວດຢ້ານເກີດ ຄວາມຮຸນແຮງ ໃນລັດ Arizona​.
ຕຳຫລວດ ໄດ້ແຍກພວກປະທ້ວງຕໍ່ຕ້ານສາສະໜາອິສລາມ ຈາກພວກປະທ້ວງ ເພື່ອປົກປ້ອງສິດທິ ໃນການນັບຖືສາສະ ໜາຢູ່ນອກສູນກາງປະຊາຄົມອິສລາມ ແຫ່ງນຶ່ງ ໃນວັນສຸກ ວານນີ້ ທີ່ລັດ Arizona ທາງພາກຕາເວັນຕົກສຽງໃຕ້ຂອງ ສະຫະລັດ ການປະທ້ວງຢູ່ທີ່ນະຄອນ Phoenix ແມ່ນ ກ່າວກັນວ່າ ເປັນການແຂ່ງຂັນແຕ້ມຮູບກາຕູນ ພະສາສະ ດາ Mohammad ແລະໄດ້ສິ້ນສຸດລົງໂດຍ ປາດສະຈາກ ການຈັບກຸມ ແລະຄວາມຮຸນແຮງໃດໆ ບັນດາຜູ້ຈັດຕັ້ງການແຂ່ງຂັນ ຊຶ່ງເປັນພວກຂີ່ລົດຈັກ ທີ່ຕຳ ຫລວດມີຄວາມຢ້ານກົວວ່າຈະຕິດອາວຸດນັ້ນ ໄດ້ກ່າວວ່າ ການໂຮມຊຸມນຸມປະທ້ວງຄັ້ງນີ້ ແມ່ນເພື່ອຕອບໂຕ້ຕໍ່ເຫດການທີ່ເກີດຂຶ້ນໃນຕົ້ນເດືອນນີ້ ທີ່ພວກມືປືນສອງຄົນເປີດສາກຍິງໃສ່ການແຂ່ງຂັນທີ່ຄ້າຍຄືກັນ ໃນລັດ Texasບ່ອນທີ່ພວກແຕ້ມຮູບກາຕູນພວມ ພາກັນແຕ້ມຮູບພະສາສະດາ ຂອງສາສະໜາອິສລາມ ຢູ່ນັ້ນ ມືປືນທັງສອງຄົນໄດ້ຖືກຂ້າຕາຍ ຫຼັງຈາກມີການຍິງຕໍ່ສູ້ກັນ ຕຳຫຼວດຄົນນຶ່ງໄດ້ຮັບບາດ ເຈັບ ມືປືນຄົນນຶ່ງໄດ້ໄປສູດມົນພາວະນາເປັນປະຈຳຢູທີ່ວັດອິສລາມໃນເຂດເໜືອຂອງ ນະຄອນ Pheonix ບ່ອນທີ່ມີການປະທ້ວງໄດ້ຈັດຂຶ້ນໃນວັນສຸກວານນີ້ ທ່ານ Jon Ritzheimer ຜູ້ຈັດການປະທ້ວງໄດ້ປະກາດໃນວັນສຸກວານນີ້ທາງໜ້າ Face- book ວ່າ “ນີ້ແມ່ນຮອບ 2 !!” ອະດີດທະຫານ Marine ທ່ານນີ້ກ່າວວ່າການໂຮມຊຸມນຸມ ປະທ້ວງຈະເປັນໄປແບບສັນຕິ ແຕ່ທ່ານໄດ້ຮຽກຮ້ອງໃຫ້ພວກປະທ້ວງ ພາກັນຖືອາວຸດໄປ ນຳ ໃນກໍລະນີທີ່ມີການໂຈມຕີເກີດຂຶ້ນ